**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2016 M. LIEPOS 1 D. SPRENDIMO NR. TS-143 ,,DĖL MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO‘‘ DALINIO PAKEITIMO**

2019 m. gruodžio 20 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 6 straipsnio 12 punktu, 18 straipsnio 1 dalimi, Lietuvos Respublikos socialinių paslaugų įstatymo 13 straipsniu, 26 straipsnio 3 dalimi, 27 straipsnio 4 dalimi, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl mokėjimo už socialines paslaugas tvarkos aprašo patvirtinimo“ (su visais pakeitimais), 3 punktu, Rokiškio rajono savivaldybės taryba n u s p r e n d ž i a:

 1. Pakeisti Mokėjimo už socialines paslaugas tvarkos aprašo, patvirtintoRokiškio rajono savivaldybės tarybos 2016 m. liepos 1 d. sprendimu Nr. TS-143 ,,Dėl Mokėjimo už socialines paslaugas tvarkos aprašo patvirtinimo‘‘ 50.5 punktą ir jį išdėstyti taip:

 ,,50.5. Patvirtinti dienos socialinės globos namuose senyvo amžiaus ir suaugusiems asmenims su sunkia negalia paslaugos kainą – 874,93 Eur/1 mėn.“.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Zita Čaplikienė

### Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2016 M. LIEPOS 1 D. SPRENDIMO NR. TS - 143 ,,DĖL MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO‘‘ DALINIO PAKEITIMO**

**AIŠKINAMASIS RAŠTAS**

 **Parengto projekto tikslai ir uždaviniai**. Sprendimo projekto tikslas – iš dalies pakeisti Mokėjimo už socialines paslaugas tvarkos aprašą, patvirtintą Rokiškio rajono savivaldybės tarybos 2016 m. liepos 1 d. sprendimu Nr. TS-143 ,,Dėl Mokėjimo už socialines paslaugas tvarkos aprašo patvirtinimo“.

#####  **Šiuo metu esantis teisinis reglamentavimas.** Sprendimo projektas parengtasvadovaujantis Lietuvos Respublikos vietos savivaldos įstatymu, Socialinių paslaugų įstatymu, Socialinių paslaugų katalogu, Mokėjimo už socialines paslaugas tvarkos aprašu ir jo pakeitimais.

#####  **Sprendimo projekto esmė.**  Rokiškio rajono gyventojams teikiama socialinės globos paslauga – dienos socialinė globa namuose. Ši paslauga teikiama asmenims su sunkia negalia. Paslaugos teikėjas – Rokiškio socialinės paramos centras, socialinių paslaugų kainas apskaičiuoja pagal socialinių paslaugų finansavimo ir lėšų apskaičiavimo metodiką. Kadangi išaugo išlaidos šios paslaugos teikimui - darbo užmokestis, valstybinio socialinio draudimo įmokos ir kiti kaštai, todėl Rokiškio socialinės paramos centras prašo patvirtinti 874,93 Eur./mėn. dienos socialinės globos paslaugos kainą.

#####  **Galimos pasekmės, priėmus siūlomą tarybos sprendimo projektą:**

#####  **teigiamos** – patvirtinus šį tarybos sprendimą, bus apskaičiuojamas mokėjimas už dienos socialinės globos teikiamas paslaugas rajono gyventojams (asmenims, gaunantiems šią paslaugą, mokėjimas už dienos socialinę globą nesikeis, tik didės specialiųjų tikslinių dotacijų lėšos šiai paslaugai teikti);.

 **neigiamos** – nėra.

 **Kokia sprendimo nauda Rokiškio rajono gyventojams**. Apmokėjimas už teikiamas socialines paslaugas – dienos socialinę globa asmenims su sunkia negalia, bus apskaičiuojamas pagal šį patvirtintą tarybos sprendimą.

 **Finansavimo šaltiniai ir lėšų poreikis**: savivaldybės biudžetas ir valstybės biudžeto specialiosios tikslinės dotacijas.

 **Suderinamumas su Lietuvos Respublikos galiojančiais teisės norminiais aktais**: projektas neprieštarauja galiojantiems teisės aktams.

 **Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Vedėjo pavaduotoja Zita Čaplikienė